Luis de Olona

Luis de OLONA y Gaeta (Malago, 1823 - Barcelono, 1863), hispana dramaturgo, libretisto de zarzuela kaj teatra entreprenisto.

Li faris bohemian vivon en naskiĝurba Malago antaŭ instaliĝi en Madrido, kie direktoris malgrandajn teatrojn kaj kunlaboris en gazetaro. Li estis fekunda dramaturgo kaj komponis komediojn, sainete kaj zarzuela, muzikitaj de la plej famaj komponistoj tiamaj. Li kunlaboris kun aŭtoroj kiaj Pina, Valladares Garriga aŭ Antonio García Gutiérrez. Inter liaj titoloj menciindas El primo y el relicario, komedio de 1843; El caudillo de Zamora, dramo de 1847; kaj la amuzdramo Las dos carteras, de 1851. Inter liaj zarzueloj menciindas Galanteos en Venecia, 1853; El sargento Federico, 1855; Casado y soltero, 1858; Los circasianos, 1860 aŭ El postillón de La Rioja, 1861. Lia teatro estas tamen feble konstruita kaj abunda je malverecoj, pro kio li estis tre kritikita de Díaz de Escobar kaj Lasso de la Vega.

 Fonto 
 Javier Huerta, Emilio Peral y Héctor Urzaiz, Teatro español de la A a la Z. Madrid: Espasa, 2005.

 Vidu ankaŭ 
 Hispana literaturo de la Romantismo
 Hispanlingvaj verkistoj
 Romantikismo
 Hispana literaturo

 Eksteraj ligiloj 

 Biblioteca Virtual Miguel de Cervantes-Olona Luis (1823-1863)

Kategorio:Hispanaj verkistoj
Kategorio:Hispana teatro
Kategorio:Hispanaj ĵurnalistoj
Kategorio:Romantikuloj